પણ કુરુક્ષેત્રના મેદાનમાં જેવો કાર્યક્રમ શરૂ થવાનો સમય થયો કે વરસાદ પડવા લાગ્યો, ડકવર્થ લૂઈસના નિયમ મુજબ આખરે બંને પક્ષોને એક એક પોઈન્ટ આપીને આયોજન પડતું મૂકાયું, ફક્ત છત્રીઓની છત્રછાયામાં પાંડવોના ભાલ પર તિલક કરીને તેમનું સ્વાગત કરી લેવામાં આવ્યું. ખેર પણ આના લીધે મારી શીર્ષાસનની સારી એવી પ્રેક્ટિસ થઈ ગઈ અને વત્સ દુઃશાસનને પણ પવનમુક્તાસનનો ખૂબ ફાયદો થયો. જીજાજી સુખાસનમાં સવાસન કરતા થયા અને કર્ણને તો સૂર્યનમસ્કારની ખાસ્સી પ્રેક્ટિસ હતી જ, આમ આ યોગ દિવસની ફક્ત પ્રેક્ટિસને લીધે મજા આવી તો ખરેખર યોગ દિવસમાં કેવી મજા આવત! હવે ગાંધારમાં પણ આવા યોગ દિવસનું આયોજન કરવાનો વિચાર કરી રહ્યો છું. પણ ટેગલાઈન શું રાખવી?